# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/21-03/02

URBROJ: 2137-33-01-21-2

Sokolovac, 15.06.2021.

*Z A P I S N I K*

sa ***3. sjednice Vijeća roditelja*** Osnovne škole Sokolovac u školskoj godini 2020./2021. održane dana 15. lipnja 2021. godine u 16,30 sati u prostoriji Osnovne škole Sokolovac u Sokolovcu ( na tribinama) uz pridržavanje epidemioloških mjera.

Sjednicu Vijeća roditelja je sazvala i sjednici je predsjedavala predsjednica Vijeća roditelja Izidora Pajnić.

Sjednici prisustvuje 10 članova Vijeća roditelja:

Ljiljana Radmilović, predstavnica 1. razreda, Izidora Pajnić, predstavnica 2.r., Biljana Ban, predstavnica 5.a .r., Dragica Toplak, predstavnica 5.b.r, Valentina Miklošić, predstavnica 6.a.r, Sanja Savić, predstavnica 8.b r, Mihaela Matica, predstavnica PŠ Srijem, Milan Podravac, predstavnik PŠ Velika Mučna, Ruža Šebrek, predstavnica PŠ Veliki Botinovac i

Dijana Krnjak, predstavnica PŠ Mala Mučna.

Sjednici nisu prisustvovali: Biljana Novosel Gvozden, predstavnica 3. razreda, Anita Žerjav, predstavnica, 4. razreda, Ivana Benko, predstavnica 7.a r, Snježana Hanžeković, predstavnica 8.a razreda, Valerija Frankol, predstavnica PŠ Srijem, Alen Radić, predstavnik PŠ Velika Mučna i Duška Cvrtila, predstavnica PŠ Velika Mučna.

Predsjednica Vijeća roditelja konstatira da sjednici prisustvuje potrebna većina članova, prisutno je 10 od 17 članova izabranih u Vijeće roditelja Osnovne škole Sokolovac za školsku godinu za školsku godinu 2020./2021.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 2. sjednice Vijeća roditelja od 25. veljače 2021.;
2. Izvješće o radu škole i provedenim aktivnostima tijekom drugog polugodišta;
3. Ostala aktualna pitanja;
4. Razno.

Članovi Vijeća roditelja jednoglasno su prihvatili predloženi dnevni red te prešli na rad po istome.

 ZAPISNIČAR : PREDSJEDNICA VIJEĆA RODITELJA:

Marijana Razman Izidora Pajnić

**Točka 1.**

Pod točkom 1. Usvajanje zapisnika s 2. sjednice Vijeća roditelja od 25. veljače 2021. predsjednica Vijeća roditelja kaže da su zapisnik s prethodne sjednice primili zajedno s pozivom.

Budući da nije bilo prijedloga, ni primjedbi, članovi Školskog odbora jednoglasno su donijeli

**O D L U K U**

*PRIHVAĆA* se zapisnik sa 2. sjednice Vijeća roditelja Osnovne škole Sokolovac u školskoj godini 2020./2021. održanoj dana 25. veljače 2021. godine.

**Točka 2.**

Pod točkom 2. Izvješće o radu škole i provedenim aktivnostima tijekom drugog polugodišta predsjednica Vijeća roditelja daje riječ ravnatelju koji izvješćuje prisutne o događajima koji su se dogodili od prošle sjednice do danas.

Dostavljeni su paketi u OŠ Glina koje su skupili učenici naše škole za svoje vršnjake, obilježen je Dan zaštite šuma, Dan šarenih čarapa, održana su dvije vježbe evakuacije učenika i zaposlenika, jedna najavljena i jedna nenajavljena. Nakon proljetnog odmora učenika obilježen je Dan planeta zemlje, Čitanje pod zvjezdana u PŠ Srijem, Dan sporta, Vatrogasna vježba u PŠ Velika Mučna, održana je prezentacija Centra kompetentnosti, radionica Mirko Reciklirko u PŠ Srijem. Polaganje ispita vožnje biciklom je odgođeno do daljnjega. Nisu organizirani ni izleti ni maturalna putovanja, nedavno je ukinuta zabrana putovanja, ali je premalo vremena za organizaciju putovanja u ovoj školskoj godini. Održana je 2. sjednica Vijeća učenika. Nagrađena je učenica za sudjelovanje na županijskom natjecanju LIK i troje učenika za sudjelovanje na natjecanju Europa u školi. Ove godine je puno učenika sudjelovalo na natjecanju Klokan bez granica. Učenici razredne nastave su imali u drugom polugodištu 3 dana on line nastave, a učenici predmetne nastave 33 dana.Održani su upisi u prvi razred donesene su izmjene Pravilnika o kućnom redu.

Dana 27.4.2021. godine je održana konstituirajuća sjednica Školskog odbora.

Održana je završna konferencija projekta Svi u školi svi pri stolu.

U Područnoj školi ide 2. faza radova e - Škole.

Održan je sastanak Eko odbora.

Održavani su uvidi u odgojno-obrazovni rad učitelja.

Došlo je do promjena kadrova u razrednoj nastavi i informatici.

Najavljeno je da od jeseni program predškole više neće biti u sklopu škole već vrtića.

Izbor udžbenika je napravljen u propisanim rokovima.

Budući da nije bilo daljnjih pitanja i prijedloga, zaključena je 2. točka dnevnog reda.

**Točka 3.**

Pod točkom 3. Ostala aktualna pitanja predsjednica Vijeća roditelja daje riječ ravnatelju koji obrazlaže da se će obilježiti Dan škole dana 18.06.2021. godine, a danas su učenicima u područnim školama uručene majice za Naj prijatelja i pokloni za sudjelovanje na državnom natjecanju.

Učenici osmih razreda imaju organiziran program za oproštaj dana 18.06.2021.godine.

ZAPISNIČAR : PREDSJEDNICAVIJEĆA RODITELJA:

Marijana Razman Izidora Pajnić

Od 23. do 30.06. 2021. godine održavat će se dopunski rad, podjela svjedodžbi je dana 2.7. 2021. godine za učenike 8- ih razreda te dana 07.07. 2021. godine za učenike ostalih razreda.

Dan 30.06. je zadnji dan za predaju zahtjeva za upis i ispis za polaženje nastave izbornih predmeta.

Objavljena je Odluka o početku i završetku slijedeće školske godine, drugačiji je raspored odmora učenika.

Budući da nije bilo daljnjih pitanja i prijedloga, zaključena je 3. točka dnevnog reda.

**Točka 4 .**

Pod točkom 4. Razno nije bilo daljnjih pitanja ni prijedloga, ravnatelj se zahvalio svima prisutnima na sudjelovanju.

Sjednica Vijeća roditelja zaključena je u 17.15 sati.

 ZAPISNIČAR : PREDSJEDNICAVIJEĆA RODITELJA:

Marijana Razman Izidora Pajnić